b'\n_START_ARTICLE_\nKapilya Sistina\n_START_PARAGRAPH_\nAng Kapilya Sistina o Sistine Chapel (Latin: Sacellum Sixtinum; Italyano: Cappella Sistina) ay isang kapilya sa Palasyong Apostoliko, ang opisyal na tir\xc3\xa1han ng Santo Papa, sa Lungsod Vaticano. Una itong nakil\xc3\xa1la bilang Cappella Magna, ang pangalan ng kapilya ay hango kay Papa Sixto IV, na nagsagawa ng restorasyon nito mula 1477 hanggang 1480. Mula noon, sa kapilya idinaraos ang mga relihiyoso at pantungkuling gaw\xc3\xa2in ng p\xc3\xa1pa. Ginagamit din ito sa conclave, kung saan hinihirang ang b\xc3\xa1gong santo papa. Higit na kilal\xc3\xa1 ang Kapilya Sistina sa mga fresco na nakapint\xc3\xa1 sa interyor nito, lalo na ang kisame nito at Ang Huling Paghuhukom ni Michelangelo.'